《江月亭》
宋代·冯时行

张家作亭跨江月，久欲题诗诗思竭。
今朝龙泉宝函来，岂亦索诗光贝阙。
忽忆曩时醉亭上，笑倚长松清兴发。
波光浩涉荡樽俎。夜色鲜明见毫发。
是时披襟揖灏气，蠲涤肺肝洗尘骨。
归来至今忽想像，犹觉人寰可超越。
会当月夕驾烟桨，吹笛呼龙出龙窟。
蓬莱方丈傥可寻，借我长风泛溟渤。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。